**81-я заходнеафрыканская дывізія** — каланіяльнае воінскае фарміраванне Узброеных сіл Вялікабрытаніі часоў Другой сусветнай вайны. Падраздзяленне ўдзельнічала ў Бірманскай кампаніі. Як адзначаў генерал-лейтэнант Уільям Слім, дывізія адзначылася выкарыстаннем насільшчыкаў для перакідання боепрыпасаў і цяжкага ўзбраення, а таксама вялікай колькасцю еўрапейцаў у асабістым складзе (50-60 чалавек на батальён).

Гісторыя
--------

Ініцыятарам стварэння дадзенай дывізіі быў генерал Джордж Гіфард, начальнік заходнеафрыканскага камандавання брытанскай арміі. Ён меў вялікі досвед работы з афрыканскімі войскамі і вельмі хацеў, каб яны прынялі ўдзел у баявых дзеяннях. Афіцыйна падраздзяленне сфарміравана 1 сакавіка 1943 года. Асновай новай дывізіі паслужылі Каралеўскія пагранічныя сілы Заходняй Афрыкі. Адна з брыгад (3-я заходнеафрыканская) і некалькі дапаможных падраздзяленняў, якія ўваходзілі ў склад фармавання, ужо ўдзельнічалі ў баях супраць італьянцаў ва Усходняй Афрыцы.

Сімвалам дывізіі быў чорны павук на жоўтым фоне. Насякомае з’яўлялася адсылкай да Анансі, персанажу міфалогіі народа ашанці.

14 жніўня часці дывізіі прыбылі ў Брытанскую Індыю. Асноўныя сілы фарміравання прынялі ўдзел у другой Араканскай кампаніі з лютага па май 1944 года, дзейнічаючы ў даліне Каладан на флангу 15-га Індыйскага корпуса. У канцы сакавіка значныя японскія падмацаванні (у тым ліку частка войскаў Індыйскай нацыянальнай арміі) абышлі дывізію з флангу і вымусілі яе адступіць у даліну Калапанзін. У жніўні заходнеафрыканцы зноў увайшлі ў Каладан, прымусіўшы японцаў і калабарантаў адступіць. Затым часці дывізіі прасунулася ўніз па даліне і 28 студзеня 1945 года дасягнулі Мехаунга.

22 красавіка 1945 года заходнеафрыканцы выведзены ў тыл на адпачынак. 31 жніўня яны былі вернуты на радзіму, і 81-я дывізію расфармавалі.

Камандзіры
----------

* Генерал-маёр Крыстафер Вулнер, з 3 сакавіка 1943 г.
* Генерал-маёр Фрэдэрык Джозеф Лафтус-Татэнхэм, з 3 жніўня 1943 г. па 31 жніўня 1945 г.
	+ за выключэннем:
		- 15—26 жніўня 1944 г. брыгадны генерал Э. Колінз.
		- 31 студзеня—2 сакавіка 1945 г. брыгадны генерал А. Крук.

Склад
-----

* 3-я пяхотная брыгада
* 5-я пяхотная брыгада
* 6-я пяхотная брыгада

Фотаздымкі
----------

* Байцы 81-й дывізіі разам з індыйскімі салдатамі.Байцы 81-й дывізіі разам з індыйскімі салдатамі.
* Лекары аперуюць параненага вайскоўца 81-й дывізіі ў Бірме, жнівень 1944 года.Лекары аперуюць параненага вайскоўца 81-й дывізіі ў Бірме, жнівень 1944 года.

Гл. таксама
-----------

* Гамбійскі полк

Заўвагі
-------

1. ↑  Giffard, George.  Operations in Burma and North-East India from 16th November, 1943 to 22nd June, 1944 **(нявызн.)**, *The London Gazette (Supplement)* (13 March 1951), стр. 1349. Праверана 21 December 2019.
2. ↑  Defeat into Victory, William Slim, Cassell, 1956
3. ↑  Joslen p. 436
4. 1 2 3  *Palmer*. 81 (West africa) infantry division 1943 - 1945 **(нявызн.)**. *British Military History*. Праверана 29 April 2022.
5. 1 2 3  Joslen 123-124

Літаратура
----------

* Luto, James (2013). *Fighting with the Fourteenth Army in Burma*. Pen and Sword Military. ISBN 978-1-78303-031-6.

Спасылкі
--------

* Burma Star organisation page
* British Military History